Részlet Bulányi György SchP önéletírásából:

Kézirat, 2005 56.old.

Egy alkalommal találkoztam Sándor Pistával is. Szaléziánus dolgozó testvér, szerzetes volt  ő Rákospalotán a Klarisszeumban. A debreceniek  utat találtak  hozzájuk. A Kolakovics ­féle  munkásfiú és munkásleány csoportok folytatásai: Orth Miska, az asztalos, aki majd szakérettségi után egyetemre került és mérnök lesz. És Szabó Magdi, egy tündérszép szőke leány, aki  majd a felesége lesz. És besegítettek nekik Bigi (Balássy Géza) és Berényi Dini. Ők is jártak  Rákospalotára. Sándor Pista  nagymenő volt. Sokszorosította  brosúráinkat, amiket mi csak  gépelni mertünk. Amikor a munkásfiataljait elviszik katonának és kék ávóssá teszik őket (palota­őrök, akik majd vigyáznak az ávó rabjaira), akkor is vissza-­vissza járnak Pistához. Papokat a kommunisták csak agyonverik, tárgyalásos akasztás nem lehet a sorsuk. De Pista nem  pap, „csak” dolgozó szerzetestestvér, őt nyugodtan fel lehet akasztani: 1953 június 28­án 21 óra  10  perckor  hajtották  végre  a  halálos ítéletet. Nem akarom elvitatni őt  a szaléziánus testvé­rektől. De a Bokornak is ő az első vértanúja. Egy hónappal korábban viszi el őt az ávó, mint  minket…